CELEX: 32011R0263
Language: lt
Date: 2011-03-17 00:00:00
Title: 2011 m. kovo 17 d. Komisijos reglamentas (ES) Nr. 263/2011, kuriuo įgyvendinamos Europos Parlamento ir Tarybos reglamento (EB) Nr. 458/2007 dėl Europos integruotos socialinės apsaugos statistikos sistemos (ESSPROS) nuostatos dėl išsamių duomenų rinkimo pagal ESSPROS grynųjų socialinės apsaugos išmokų modulį pradžios  Tekstas svarbus EEE

18.3.2011   
            
            
               LT
            
            
               Europos Sąjungos oficialusis leidinys
            
            
               L 71/4
            
         KOMISIJOS REGLAMENTAS (ES) Nr. 263/2011
   2011 m. kovo 17 d.
   kuriuo įgyvendinamos Europos Parlamento ir Tarybos reglamento (EB) Nr. 458/2007 dėl Europos integruotos socialinės apsaugos statistikos sistemos (ESSPROS) nuostatos dėl išsamių duomenų rinkimo pagal ESSPROS grynųjų socialinės apsaugos išmokų modulį pradžios
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. balandžio 25 d. Europos Parlamento ir Tarybos reglamentą (EB) Nr. 458/2007 dėl Europos integruotos socialinės apsaugos statistikos sistemos (ESSPROS) (1), ypač į jo 5 straipsnio 2 dalį ir 7 straipsnio 3 dalį,
   kadangi:
   
               (1)
            
            
               Reglamentu (EB) Nr. 458/2007 nustatyta metodinė sistema, skirta Europos Sąjungai naudingai palyginamai statistikai rengti, ir nustatyti pagal Europos integruotos socialinės apsaugos statistikos sistemą (toliau – ESSPROS) parengtos statistikos perdavimo ir platinimo terminai.
            
         
               (2)
            
            
               Pagal Reglamento (EB) Nr. 458/2007 5 straipsnio 1 dalį, siekiant įdiegti grynųjų socialinės apsaugos išmokų modulį, visose valstybėse narėse atliktas bandomasis 2005 m. duomenų rinkimas.
            
         
               (3)
            
            
               Remiantis šio nacionalinio bandomojo duomenų rinkimo rezultatų santrauka dažniausiai šių bandomųjų tyrimų rezultatai buvo teigiami, todėl turėtų būti priimtos įgyvendinimo priemonės, būtinos išsamių duomenų rinkimui pagal grynųjų socialinės apsaugos išmokų modulį pradėti.
            
         
               (4)
            
            
               Siekiant gauti tą pačią bendrųjų socialinės apsaugos išmokų gavėjų grupę, renkant duomenis pagal pagrindinę ESSPROS sistemą, grynųjų socialinės apsaugos išmokų modulis turėtų būti sudarytas naudojant ribotąjį metodą.
            
         
               (5)
            
            
               Pagal Reglamento (EB) Nr. 458/2007 7 straipsnio 3 dalį turėtų būti priimtos įgyvendinimo priemonės, susijusios su pirmaisiais metais, kurių išsamūs duomenys renkami, ir priemonės, susijusios su išsamia pagal grynųjų socialinės apsaugos išmokų modulį renkamų duomenų klasifikacija, vartojamomis apibrėžtimis ir platinimo tvarka.
            
         
               (6)
            
            
               Šiame reglamente nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   1.   Valstybės narės kasmet Komisijai (Eurostatui) teikia su ESSPROS grynųjų socialinės apsaugos išmokų moduliu susijusius duomenis. Ataskaitinis laikotarpis yra kalendoriniai metai.
   2.   N metų duomenų kartu su patikslintais ankstesnių metų duomenimis perdavimo terminas yra N + 2 metų gruodžio 31 d.
   3.   Pirmieji ataskaitiniai metai, kurių išsamūs grynųjų socialinės apsaugos išmokų duomenys renkami, yra 2010 m.
   2 straipsnis
   1.   Grynųjų socialinės apsaugos išmokų moduliui taikomos apibrėžtys nustatytos I priede.
   2.   Grynųjų socialinės apsaugos išmokų moduliui taikomos išsamios klasifikacijos nustatytos II priede.
   3.   Su grynųjų socialinės apsaugos išmokų moduliu susijusių duomenų platinimo kriterijai nustatyti III priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. kovo 17 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 113, 2007 4 30, p. 3.
   
      I PRIEDAS
      
         Grynųjų socialinės apsaugos išmokų moduliui taikomos apibrėžtys
      
      
                  1.
               
               
                  Taikomos Reglamento (EB) Nr. 458/2007 2 straipsnyje nustatytos apibrėžtys.
               
            
                  2.
               
               
                  Taikomos Komisijos reglamento (EB) Nr. 10/2008 (1) I priedo 1.3 punkte „Socialinės apsaugos programų išlaidos“ nustatytos apibrėžtys.
               
            
                  3.
               
               
                  Be to, šiame reglamente vartojamų terminų apibrėžtys:
                  3.1.   grynosios socialinės apsaugos išmokos (ribotasis metodas)– socialinės išmokos, atėmus mokesčius ir socialines įmokas, kurias išmokų gavėjai sumokėjo nuo socialinių išmokų pinigais, pridėjus, jei taikytina, likutinę fiskalinę išmoką, pagal formulę:
                  Grynosios socialinės išmokos (ribotasis metodas) = bendrosios socialinės apsaugos išmokos* (1-AITR-AISCR) + likutinės fiskalinės išmokos
                  skaičiuojant grynąsias socialines išmokas į likutines fiskalines išmokas turėtų būti atsižvelgiama tik tuomet, jei jos nebuvo įskaitytos tiesiogiai skaičiuojant AITR ir (arba) AISCR;
                  3.2.   išmokos (arba išmokų grupės) vidutinė detali mokesčio norma (AITR)– nuo tos išmokos išmokų gavėjų sumokėtų mokesčių suma, padalinta iš visų nuo tos išmokos gautų pajamų (t. y. iš bendrųjų gautų išmokų);
                  3.3.   išmokos (arba išmokų grupės) vidutinė detali socialinės įmokos norma (AISCR)– nuo tos išmokos išmokų gavėjų sumokėtų socialinių įmokų suma, padalinta iš visų nuo tos išmokos gautų pajamų (t. y. iš bendrųjų gautų išmokų);
                  3.4.   likutinė fiskalinė išmoka– fiskalinės išmokos visos vertės dalis, susijusi su apmokestinimo, taikomo socialinėms išmokoms, nuolaida (skirtingai nei dalis, susijusi su apmokestinimo, taikomo visų kitų rūšių pajamoms, nuolaida).
               
            
                  4.
               
               
                  Išsamios su šio reglamento taikymu susijusios apibrėžtys pateiktos Komisijos ir valstybių narių bendrai parengtame ESSPROS vadove.
               
            
         (1)  OL L 5, 2008 1 9, p. 3.
   
   
      II PRIEDAS
      
         Su grynųjų socialinės apsaugos išmokų moduliu susijusios išsamios klasifikacijos
      
      
                  1.
               
               
                  Socialinės apsaugos išmokos skirstomos į išmokas patikrinus materialinę padėtį, ir į išmokas netikrinant materialinės padėties. Socialinės apsaugos išmokų klasifikacijoje pateikiama daugiau informacijos pagal tai, ar išmokos mokamos pinigais kaip periodinės išmokos ar vienkartinės išmokos:
                  
                              —
                           
                           
                              socialinės apsaugos išmokos,
                           
                        
                              —
                           
                           
                              socialinės apsaugos išmokos netikrinant materialinės padėties,
                           
                        
                              —
                           
                           
                              išmokos pinigais netikrinant materialinės padėties,
                           
                        
                              —
                           
                           
                              periodinės išmokos pinigais netikrinant materialinės padėties,
                           
                        
                              —
                           
                           
                              vienkartinės išmokos pinigais netikrinant materialinės padėties,
                           
                        
                              —
                           
                           
                              socialinės apsaugos išmokos patikrinus materialinę padėtį,
                           
                        
                              —
                           
                           
                              išmokos pinigais patikrinus materialinę padėtį,
                           
                        
                              —
                           
                           
                              periodinės išmokos pinigais patikrinus materialinę padėtį,
                           
                        
                              —
                           
                           
                              vienkartinės išmokos pinigais patikrinus materialinę padėtį.
                           
                        
            
                  2.
               
               
                  Išmokos skirstomos pagal funkcijas, nustatytas Reglamento (EB) Nr. 458/2007 2 straipsnio b punkte. Ši išsami klasifikacija pirmajame lygmenyje apibendrinama taip:
                  
                              —
                           
                           
                              liga ir (arba) sveikatos priežiūra,
                           
                        
                              —
                           
                           
                              negalia,
                           
                        
                              —
                           
                           
                              senatvė,
                           
                        
                              —
                           
                           
                              našlystė,
                           
                        
                              —
                           
                           
                              šeima ir (arba) vaikai,
                           
                        
                              —
                           
                           
                              nedarbas,
                           
                        
                              —
                           
                           
                              būstas,
                           
                        
                              —
                           
                           
                              kitur nepriskirta socialinė atskirtis.
                           
                        
            
   
      III PRIEDAS
      
         Su grynųjų socialinės apsaugos išmokų moduliu susijusių duomenų platinimo kriterijai
      
      
                  1.
               
               
                  Eurostatas skelbia informaciją pagal valstybes nares tik gavęs bent šiuos suvestinius sistemų duomenis:
                  
                              —
                           
                           
                              visos grynosios socialinės apsaugos išmokos,
                           
                        
                              —
                           
                           
                              socialinės apsaugos išmokų, nuo kurių mokami mokesčiai ir (arba) socialinės įmokos, dalis,
                           
                        
                              —
                           
                           
                              grynosios socialinės apsaugos išmokos pagal funkcijas,
                           
                        
                              —
                           
                           
                              išmokos patikrinus materialinę padėtį, palyginti su išmokomis netikrinant materialinės padėties.
                           
                        
            
                  2.
               
               
                  Komisija (Eurostatas) paprašius išplatina išsamius pagal sistemas ir valstybes nares suskirstytus duomenis konkretiems naudotojams (ESSPROS duomenis rengiančioms nacionalinėms institucijoms, Komisijos departamentams ir tarptautinėms institucijoms).
               
            
                  3.
               
               
                  Jei susijusi valstybė narė sutinka, kad būtų platinami visi duomenys, konkretiems naudotojams leidžiama skelbti duomenis pagal sistemas.
               
            
                  4.
               
               
                  Jei susijusi valstybė narė nesutinka, kad būtų platinami visi duomenys, konkretiems naudotojams leidžiama skelbti suvestinius sistemų duomenis. Sistemų duomenys apibendrinami laikantis susijusios valstybės narės nustatytos duomenų platinimo tvarkos.